本嚟車站諗住喺2014年秋開始喐手，但係入場施工嗰時咁啱撞正門釘，因為地鐵所經過嘅地方係高架，重涉及拆咗新和地區夾埋47間民宅同廿單村社集體物業。雖然有29戶村民同廿單村社集體物業都同意起地鐵站，但重有18戶村民一直唔肯簽約，直到2015年7月先至搞掂嗮凈低嗰18戶簽約而開始入場施工，期間重將知識城支綫橫穿過嘅一間廢棄加油站都拆埋。隨後車站喺2017年3月正式封頂，而內部裝修直到同年9月底先至搞掂。